Birayê tepişteyê Zîndanê Tokatî Firat Dariyî Ahmet Dariyî da zanayene ke kekê ci pêvînayîşê telefonî de ey rê vat ke gardîyanan û polîsan eşt koxûşan ser, koxûşî serûbin kerdî û tepişteyan rê şîdet kerd.
Dariyî pare kerd ke polîsî dima agêrayî û înan reyna eşt koxûşan ser, tepişteyê bi nameyê Hasan Ortaç û Mustafa Okçu pê îşkence û zorî berdî. Nêzanîyeno ke wird tepişteyî ameyî berdene bi kamcayî.
Firat Dariyî eşkera kerd ke tedaya îdareyê zîndanî zêdîyaye û venga rayaumûmîye da ke wa derheqê babete de hîsger biba.
